Diari Oficial de la Generalitat Valenciana


Sumari del DOGV 6215, del 26-02-2010 (2010/2100)

RESOLUCIÓ de 24 de febrer de 2009, de la Direcció General per al Canvi Climàtic, per la qual s'atorga a l'empresa Alberto Mora Galiana, SA, l'autorització ambiental integrada per a una indústria de fabricació de pintures, vernissos, tints i resines, al terme municipal de Silla.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/2100


Data del document
:   24-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 24 de febrer de 2009, de la Direcció General per al Canvi Climàtic, per la qual s'atorga a l'empresa Alberto Mora Galiana, SA, l'autorització ambiental integrada per a una indústria de fabricació de pintures, vernissos, tints i resines, al terme municipal de Silla. [2010/2100]  
Vistos els documents que consten en l'expedient 081/06 IPPC, instruït a instàncies de l'empresa Alberto Mora Galiana, SA, a fi d'obtenir l'autorització ambiental integrada per a una indústria de fabricació de pintures, vernissos, tints i resines, s'emet aquesta resolució de conformitat amb els següents  
Antecedents de fet  
1. Amb data 20 de juny de 2006 Juan José Llorens Ridaura, en representació de l'empresa Alberto Mora Galiana, SA, amb CIF M73712279, situada al polígon industrial l'Alteró, avinguda d'Alacant, 14, de Silla (València), va presentar al Registre General de la Conselleria de Territori i Habitatge una sol·licitud d'autorització ambiental integrada per a l'activitat de fabricació de pintures, vernissos, tints i resines, que es detalla en l'annex I.  
A la sol·licitud s'adjunta una còpia de la sol·licitud de l'informe de compatibilitat urbanística presentada a l'Ajuntament de Silla amb data 16 de març de 2006.  
2. Els dies 24 d'octubre i 15 de novembre de 2006 el promotor va presentar la documentació necessària per a admetre a tràmit la sol·licitud.  
3. Amb data 11 de desembre de 2006, la Conselleria va comunicar a l'empresa l'admissió a tràmit de la sol·licitud, i es va remetre la documentació a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada.  
4.Amb data 31 de gener de 2007 el promotor va presentar la documentació a requeriment d'aquesta Conselleria.  
5. Amb data 21 de febrer de 2007 es va rebre l'informe de suficiència de l'Ajuntament de Silla, en el qual es requeria documentació addicional, i s'hi dajuntava un informe favorable de sanitat.  
Amb data 27 d'abril de 2007 es va rebre l'informe de suficiència de la Confederació Hidrogràfica del Xúquer, en el qual es requeria documentació a fi de justificar l'absència d'abocament al domini públic hidràulic.  
6. Amb data 22 de maig de 2007 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i es va publicar l'anunci corresponent en el Diari Oficial de la Comunitat Valenciana (núm. 5517).  
Durant el període d'informació pública no es van presentar al·legacions al projecte, ni en aquesta Conselleria ni a l'Ajuntament de Silla, i així consta en l'expedient certificat de la informació pública.  
7. Els dies 30 de maig, 25 de juny i 14 de setembre de 2007 el promotor va presentar documentació a requeriment d'aquesta Conselleria.  
8. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
9. Amb data 14 de novembre de 2007 es va rebre un informe de la Confederació Hidrogràfica del Xúquer, en el qual manifestava que s'havia comprovat la inexistència d'abocament al domini públic hidràulic; amb tot, es va requerir documentació addicional per a justificar la innocuïtat de l'abocament a la qualitat de les aigües.   
10. Els dies 26 de novembre de 2007 i 3 de març de 2008 el promotor va aportar documentació a requeriment d'aquesta Conselleria.  
11. Amb data 5 de març de 2008 es va rebre un informe de l'Entitat de Sanejament d'Aigües.  
Els dies 21 i 24 d'abril, i 23 de juny de 2008 el promotor va presentar documentació a requeriment d'aquesta Conselleria.  
Entre la documentació aportada amb data 24 d'abril de 2008 el promotor va presentar una còpia compulsada de l'informe de compatibilitat urbanística emés per l'Ajuntament de Silla, de data 27 de març de 2008, en què es feia constar que l'activitat projectada era compatible amb la normativa i el planejament urbanístic municipal vigent.  
12. Amb data 29 de juliol de 2008 es va rebre un informe de la Confederació Hidrogràfica del Xúquer, en el qual manifestava que s'havia comprovat la inexistència d'abocament al domini públic hidràulic; amb tot, no es va considerar suficient per a justificar la innocuïtat de l'abocament a la qualitat de les aigües, per la qual cosa es va requerir documentació addicional.  
13. Amb data 31 d'octubre de 2008 el promotor va presentar nova documentació a requeriment d'aquesta Conselleria, on adjuntava un certificat de l'Ajuntament de Silla de 27 d'octubre de 2008 mitjançant el qual s'acredita que la mercantil Alberto Mora Galiana, SA, disposa d'autorització d'abocament de les aigües residuals a la xarxa de sanejament municipal amb l'obligació de fer dues analítiques anuals de control tipus A+B, mitjançant el Decret 130/2007, d'1 de febrer, de l'Alcaldia de l'Ajuntament de Silla.  
Amb data 4 de desembre de el promotor va presentar documentació addicional a requeriment d'aquesta Conselleria.  
14. Amb data 9 de febrer de 2009 es va rebre un informe favorable de la Confederació Hidrogràfica del Xúquer sobre la inexistència d'abocaments al domini públic hidràulic, condicionat al compliment d'una sèrie de prescripcions que s'han inclòs en aquesta autorització.  
Així mateix, s'han incorporat a l'expedient els informes emesos pel Servei de Residus Industrials, pel Servei de Residus Urbans i pel Servei de Protecció de l'Ambient Atmosfèric.  
15. Amb data 18 de febrer de 2009 es va fer el tràmit d'audiència a l'interessat.  
16. Amb data 24 de febrer de 2009 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 081/06 IPPC de sol·licitud d'autorització ambiental integrada, promoguda per Alberto Mora Galiana, SA.  
Als fets anteriors són aplicables els següents  
Fonaments de dret  
1. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 4.1.b de l'annex I de la Llei 16/2002.  
2. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
3. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el   
  
\* \* \* \* \* \* \* \* \* \* \*  
  
Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Alberto Mora Galiana, SA l'autorització ambiental integrada per a les instal·lacions destinades a la fabricació de pintures, vernissos, tints i resines, que s'ha de dur a terme a la planta situada a Silla (València), referent al Projecte bàsic per a autorització ambiental integrada, de maig de 2006, visat pel Col·legi Oficial de Químics de Catalunya amb data 8 de juny de 2006 i subscrit per Jorge Vicente Alfanjarín, i la resta de documentació complementària, la qual queda inscrita en el Registre General d'Instal·lacions IPPC de la Comunitat Valenciana amb el número 374-09/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus descrits en la documentació, i que per tant s'autoritzen, són els següents:  
Cadascun d'aquests focus ha d'estar convenientment identificat in situ, d'acord amb aquesta nomenclatura.  
S'exclouen de mesurament, d'acord amb aquesta autorització, els focus de contaminació no sistemàtica, els dels equips utilitzats per a la investigació, el desenvolupament i l'experimentació de nous productes i processos, i els dels serveis d'aigua calenta sanitària i calefacció de les instal·lacions, que s'han de regir per la seua normativa específica.  
En el cas que les extraccions d'aire del laboratori i de la cabina de pintura del laboratori generen molèsties per possibles emissions de compostos orgànics volàtils, s'hauran de corregir amb mesures correctores.  
Els valors límit d'emissió per als focus canalitzats descrits i la periodicitat de controls per part d'una ECMQA són els següents:  
Per als focus que evacuen gasos procedents de combustió que utilitzen gasoil com a combustible (focus 1, 2 i 7):  
  
\* \* \* \* \* \* \* \* \* \* \* \*   
  
  
La instal·lació de l'empresa Alberto Mora Galiana, SA, ubicada a Silla (València), està afectada pel Reial decret 117/2003, de 31 de gener, sobre limitació d'emissions de compostos orgànics volàtils degudes a l'ús de dissolvents en determinades activitats, ja que du a terme l'activitat 6 de l'annex I: Fabricació de recobriments, vernissos, tintes i adhesius, amb un consum anual de dissolvents superior a 100 tones, llindar establit en l'apartat 17 de l'annex II. Per tant, la instal·lació ha de complir els següents límits d'emissió de compostos orgànics volàtils en els focus 3, 4 i 6.  
Segons l'article 8 de l'Ordre de 21 de maig de 2007 de la Conselleria de Territori i Habitatge per la qual es crea el registre d'instal·lacions afectades pel Reial decret 117/2003 a la Comunitat Valenciana, el titular de la instal·lació ha de remetre a la Direcció General per al Canvi Climàtic, abans del 28 de febrer de cada any, el pla de gestió de dissolvents de l'any precedent per a comprovar el compliment dels valors límit d'emissió, i sempre que l'òrgan competent ho sol·licite.   
S'ha d'assegurar la traçabilitat dels valors aportats de cadascun dels corrents implicats en el pla de gestió de dissolvents, els quals, al seu torn, han d'estar avalats per les factures de compres de dissolvents corresponents, els mesuraments d'emissions en focus canalitzats, els albarans del gestor, els resultats analítics o altres.  
En la instal·lació s'empren dissolvents orgànics que tenen assignada alguna de les frases de risc indicades en l'article 5 del Reial Decret 117/2003, per la qual cosa s'han de complir els límits d'emissió següents:  
2 mg/Nm Nm³, en cas d'emissions de compostos orgànics volàtils que tinguen assignades les frases de risc R45, R46, R49, R60 o R61, quan el cabal màssic de la suma dels compostos siga superior o igual a 10 g/h.  
20 mg/Nm Nm³, en el cas d'emissions de compostos orgànics volàtils halogenats que tinguen assignada la frase de risc R40, quan el cabal màssic de la suma dels compostos siga superior o igual a 100 g/h.  
Les emissions d'aquests compostos orgànics volàtils s'han de controlar com a emissions procedents d'una instal·lació en condicions confinades, en la mesura que això siga tècnicament i econòmicament viable per a protegir la salut i el medi ambient.  
No obstant això, aquestes substàncies o preparats han de ser substituïts, en la mesura que siga possible, per altres de menys nocius. A aquest efecte, quan s'haja demostrat que hi ha alternatives de substitució, aquestes s'han de dur a terme al més aviat possible.  
En tot el que no s'especifica cal ajustar-se a totes i cadascuna de les obligacions que estableix la normativa vigent en matèria d'emissió de compostos orgànics volàtils i aquelles que es dicten per al seu desplegament.  
1.2. Control de les emissions  
1.2.2. Condicions de presa de mostres i expressió de resultats  
Punts de presa de mostra. Els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
La temperatura dels gasos en el punt de mostratge ha de ser preferiblement inferior als 200 ºC, i cal garantir que en cap cas supere els 300 ºC.  
Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), en base seca i per a un contingut de O2 del 15%, per al cas de NOx, partícules i opacitat; i per al CO i SO2, es considerarà el O2 de les condicions de funcionament.  
2. Soroll  
Respecte al nivell de sorolls transmesos a l'exterior, cal complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors que estableix la Llei 7/2002 per a zones d'ús industrial són:  
  
Cada cinc anys cal fer una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.  
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
3. Abocaments  
3.1 .Aigües residuals sanitàries, residuals industrials i pluvials  
El volum d'abocament d'aigües residuals sanitàries és de 562 m³/any. L'abocament d'aquesta aigua es fa al col·lector oest pertanyent a la xarxa pública de sanejament amb destinació final l'EDAR de Pinedo 2. Hi ha un únic punt d'abocament que té una arqueta de registre per a la presa de mostres.  
Es disposa d'autorització d'abocament atorgada per l'Entitat Metropolitana de Serveis Hidràulics des del 17 de juny de 2003.   
Les aigües residuals de l'activitat industrial s'aboquen al clavegueram municipal. Aquestes aigües procedeixen del rebuig que es produeix del procés d'osmosi inversa i de la cambra d'envelliment QUV, ambdós equips del laboratori, i de la renovació de l'aigua del depòsit contra incendis.  
Les aigües pluvials generades en les cobertes de les naus són arreplegades i canalitzades fins a arran de terra, on s'uneixen amb les pluvials generades en les zones de parcel·la sense edificar per a desembocar als carrers del polígon industrial l'Alteró, i entren a formar part de les aigües pluvials arreplegades als vials i s'evacuen per la xarxa de pluvials que hi ha al polígon.   
Consta en l'expedient l'autorització d'abocament de les aigües residuals a la xarxa de sanejament municipal, mitjançant el Decret 130/2007, d'1 de febrer, de l'Alcaldia de l'Ajuntament de Silla, de 5 de febrer de 2007. I s'estableixen les condicions següents:  
Les característiques de l'abocament són:  
Tipus d'abocament: directe.  
Punt d'abocament: avinguda de la Devesa, 5-C.  
Cabal anual d'aigües residuals: 15,7 m³/dia.  
Activitat: classificada com a industrial amb potencial contaminant baix.  
L'activitat està obligada a fer una analítica de control anual tipus A+B.  
La connexió de l'empresa disposa d'una arqueta d'acord amb l'ordenança municipal.  
Queda totalment prohibit abocar directament o indirectament a la xarxa de sanejament municipal qualsevol producte dels prohibits en l'article 33 de l'ordenança municipal de prevenció i control de la contaminació de les aigües residuals.  
Queda prohibit descarregar directament o indirectament a les xarxes de sanejament municipal abocaments amb característiques o concentració de contaminants superiors a les indicades en l'article 34, taula 3.1 de l'annex 3, de l'ordenança municipal de prevenció i control de la contaminació de les aigües residuals.  
S'ha de garantir la inexistència d'abocament d'aigües residuals, industrials i domèstiques al domini públic hidràulic (abocament zero).  
La Confederació Hidrogràfica del Xúquer va emetre un informe en el qual indicava que la instal·lació no requeria autorització d'abocament d'aquest organisme perquè està connectada a una xarxa de clavegueram, i es va emetre un informe favorable amb les condicions següents:  
1. El titular ha de mantenir tots els abocaments de les aigües industrials, sanitàries i pluvials generats per la seua activitat connectats a la xarxa de clavegueram, sense que hi haja cap sistema de desguàs capaç de generar un abocament directe o indirecte al domini públic hidràulic.  
2. Es recorda que, d'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol), "està prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització administrativa prèvia", i s'incoarà, si escau, un expedient sancionador per infracció tipificada en la lletra f) de l'article 116.3 de l'esmentada llei.  
3. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
4. D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb aquesta autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
4. Protecció del sòl i de les aigües subterrànies  
Cal ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl que requereix l'article 3.1 del Reial decret 9/2005 i un Pla d'actuació per a la caracterització ambiental del subsòl de l'emplaçament de la indústria, que han sigut revisats pel Servei de Residus Urbans, havent-se informat que la documentació és adequada. Respecte a l'esmentat Pla, el titular ha d'iniciar els treballs de caracterització tenint en compte les modificacions complementàries dictades pel Servei de Residus Urbans, en el termini màxim d'un mes.  
Així mateix, el titular de l'activitat està obligat a complir el que disposa el punt 5 de l'article 3 del Reial decret 9/2005, en el cas que a l'emplaçament anara a exercir-se una activitat diferent de l'actual o canviara l'ús del sòl, i també el que estableix l'article 8 del mateix reial decret, referit a la publicitat registral.  
No s'ha de fer cap abocament que puga afectar el sòl o les aigües subterrànies.  
No es poden fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza l'empresa Alberto Mora Galiana, SA per a la producció dels residus següents, sempre que la seua capacitat de generació anual siga de l'ordre de magnitud que es detalla a continuació i la producció de producte acabat a les instal·lacions del centre productiu detallat en l'annex I siga aproximadament de 22.000 t/any de vernissos, resines i dissolvents.   
  
  
\* \* \* \* \* \* \* \* \* \*   
  
  
El centre productiu d'Alberto Mora Galiana, SA s'inscriu en el Registre de Productors de Residus Perillosos de la Comunitat Valenciana.  
L'empresa ha de tenir els documents d'acceptació de tots els residus produïts, perillosos i no perillosos, emesos per un gestor autoritzat. Aquests documents han de ser originals (o còpies compulsades), han d'estar segellats pel gestor i han d'estar vigents.  
Els residus es poden emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es poden emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat.  
L'emmagatzematge temporal de residus perillosos s'ha de fer en una àrea separada i delimitada, segregant-los per tipus de residus, ha d'estar convenientment senyalitzat i ha de fer-se en un lloc cobert, de manera que no puga penetrar aigua de pluja, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, com també el número de document de control i seguiment utilitzat, si escau, i el gestor a qui s'entrega el residu.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada a la Direcció General per al Canvi Climàtic.  
Cada quatre anys s'ha d'elaborar un pla de prevenció i reducció de residus perillosos, que s'ha de presentar a la Direcció General per al Canvi Climàtic.  
Així mateix, s'ha de formalitzar la declaració anual de productor de residus perillosos, que s'ha de remetre a la Direcció General per al Canvi Climàtic abans de l'1 de març de cada any, d'acord amb el model que estableix l'annex III del Reial decret 833/1988.  
Les autoritzacions i la resta de requisits que estableix la legislació vigent en matèria d'envasos i residus d'envasos, i de manera especial el que estableix el Reial decret 782/1998, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'ha de comunicar immediatament aquesta situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil ha d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, la mercantil ha de remetre a l'Ajuntament i a la Direcció General per al Canvi Climàtic un informe detallat en el qual, a més de les dades identificatives, han de figurar les següents:  
Les causes de l'incident.  
L'hora en què es va produir i la durada.  
Les característiques de l'emissió o abocament.  
Les mesures correctores adoptades.  
L'hora i la forma en què es va comunicar el succés.  
En relació amb el possible dany ambiental ocasionat per l'activitat, cal aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14417: 2004.  
Així mateix, quan es determine el cessament de l'activitat, cal desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
7. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi; el Decret 173/2000, de 5 de desembre, del Govern Valencià, pel qual s'estableixen les condicions que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Cal complir el que disposen la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el Reglament per al desplegament de l'esmentada llei.  
La indústria i les seues instal·lacions s'han d'ajustar a les condicions indicades en el projecte tècnic i en els seus annexos en els aspectes que no fixa aquesta resolució.  
S'han de complir totes les disposicions aplicables per a garantir la protecció de la salut de les persones.  
8. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En el termini de sis mesos el titular de la instal·lació ha de presentar a la Direcció General per al Canvi Climàtic un certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits que estableix aquesta resolució. La visita serà efectuada en el termini de sis mesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Cinqué  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Seté  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental, accidents greus i autoprotecció, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 24 de febrer de 2009.- El director general per al Canvi Climàtic: Jorge Lamparero Lázaro.  
Annex l  
Descripció del projecte  
Alberto Mora Galiana, SA és una indústria existent dedicada a la fabricació de pintures, vernissos, tints i resines, situada a l'avinguda d'Alacant, 14, del polígon industrial l'Alteró del terme municipal de Silla (València).  
El procés productiu dóna com a resultat l'obtenció dels productes següents: tints, enduridors, dissolvents, acabats de fons incolors i pigmentats, pigmentats especials, aquosos, resines alquídiques, acríliques i de polièster, mitjançant la transformació química dels reactius següents: àcids orgànics, alcohols, estiré, xilé i tolué. La producció anual és de 22.000 tones/any de producte acabat, de les quals 12.000 tones/any són de vernissos i 10.000 tones/any de resines. Com a productes intermedis s'obtenen les resines alquídiques, que són utilitzades per a autoconsum en la fabricació dels vernissos de poliuretà.  
El procés productiu presenta dues línies:  
Línia de fabricació de pintures i vernissos.  
Línia de fabricació de resines.  
El procés productiu d'ambdues línies es compon de cinc fases principals:  
Recepció i emmagatzematge de matèries primeres.  
Procés de mecanització de la matèria primera: fabricació.  
Control de qualitat.  
Envasament i emmagatzematge de producte acabat.  
Expedició.  
La fabricació de pintures i vernissos es basa en la mescla de productes en pols al si de certs materials líquids, més o menys espessos, i es compon d'una sèrie d'operacions de transport de materials, líquids o pulverulents, la seua dosificació, mescla, dispersió o mòlta, filtratge i envasament.  
Aquesta línia se subdivideix en diverses línies en funció del producte final:  
Dissolvents, enduridors i tints.  
Productes incolors.  
Productes pigmentats al dissolvent.  
Productes pigmentats aquosos.  
El procés de fabricació de resines es fonamenta en la reacció d'esterificació, mitjançant l'ús d'àcid ftàlic procedent d'anhídrid ftàlic, com l'àcid orgànic de la reacció. El procés consisteix en la mescla i la reacció de l'anhídrid ftàlic, un polialcohol i olis insaturats a 200-250 ºC. El temps de residència en el reactor és de 8 a 12 hores aproximadament, amb un pH d'operació pròxim a 9, i s'utilitza sosa càustica per a ajustar-lo. De la reacció s'obté una resina concentrada, que posteriorment es dilueix amb dissolvents orgànics com l'estiré, el xilé o el tolué, i després es filtra. La formulació de cada resina inclou els additius necessaris per a aconseguir les característiques finals estipulades.